[Kodin ja koulun yhteistyö](https://peda.net/lahti/koulut/moysa/v2/kjky/kjkyl2)

Vanhempainillat ja vanhempainvartit ovat ensisijaisia yhteydenpitoväyliä Wilman lisäksi. Opettajat viestivät myös monien kotien kanssa puhelimitse, varsinkin silloin, kun tarvitaan pikaista yhteydenpitoa ja halutaan varmistaa molemminpuolinen vuorovaikutus ja yhteisymmärrys lapsen tukemiseksi.

*Yhteistyön tavoitteet Rakokiven koulussa*

- avoin vuorovaikutuskulttuuri  
- kotien tuki koulun kasvatustyölle  
- keskustelun herättäminen ja ajankohtaisen tiedon antaminen kasvatusasioista

- erilaisten tapahtumien järjestäminen ja varojen kerääminen oppilaiden kouluviihtyvyyden lisäämiseksi

- kumppaneina koti ja koulu luovat lapsille ja nuorille turvallisen kasvu- ja oppimisympäristön

*Vanhempaintoimikunta*

Koulun vanhempaintoiminta eli VTK on vapaaehtoistoimintaa, johon jokainen vanhempi on tervetullut mukaan. Vanhempaintoimikunta tarjoaa vanhemmille keskustelupaikan ja

vaikuttamiskanavan perheille tärkeissä asioissa.

Vanhempaintoimikunnassa on mukana koulun eri-ikäisten oppilaiden vanhempia. Tavoitteena on saada mukaan toimintaan myös päiväkoti-ikäisten lasten vanhempia. Vanhempaintoimikunta järjestäytyy aina syksyisin. Se kokoontuu lukuvuoden ajan puheenjohtajan johdolla sovitusti, yleensä noin kerran kuussa.

Vanhempaintoimikunta suunnittelee ja toteuttaa oppilaille mieluisia tapahtumia. Perinteisesti vanhempaintoimikunta on järjestänyt koulun oppilaille discoja. Lisäksi vanhempaintoimikunta mm. järjestää kahvituksia ja pitää kioskia tällaiseen toimintaan soveltuvana koulupäivänä. Tavoitteena on organisoida yhteisöllisiä tapahtumia, joilla tiivistetään kodin ja koulun yhteistyötä. Tapahtumien tuotto käytetään koko koulun oppilaiden sekä jatkossa toivottavasti päiväkodin lasten hyväksi.

Vanhempaintoimikunta valitsee esimerkiksi koulukuvauksen toteuttajan ja sponsoroi keväisin oppilaille jaettavat stipendit. Vanhempaintoimikunta on päässyt myös antamaan lausuntoja monista eri aiheista koskien sekä koulu- että kaupunkitasoisia toimintatapoja, ja heille on esitelty koulumme toimintaa ja pedagogisia periaatteita.

Erityistä kodin ja koulun päivää vietetään yleensä syyslukukaudella.

Opettajajäsenenä vanhempaintoimikunnassa on Laura Mykkänen.